દરેક સરકાર પોતાનો એક એજન્ડા બનાવી અને તેના પર કાર્યો કરતી જ હોય છે. પાછલી સરકારે પણ અમુક સારા કાર્યો કર્યા જ હશે, સાથોસાથ ભ્રષ્ટાચાર જેવુ દુષણ પણ દેશને ભેંટ તરીકે આપ્યું તે પણ એક વાસ્તવિકતા છે. જો કે ભ્રષ્ટાચાર માટે ફક્ત સરકારને જ દોષ દેવો તે બાબત મારા મત અનુસાર યોગ્ય નથી કારણ કે ટ્રાફિક પોલીસ કોઇ વાહન ચાલક પાસેથી કાયદાકીય હાજર દંડ વસૂલવાને બદલે 50-60% રકમમાં પોતાનું ‘સેટીંગ’કરી લે તેમા સરકારનો કોઇ જ વાંક નથી કારણ કે 125 કરોડની વસ્તી ધરાવતા આ દેશમાં દરેક કાયદાનું યોગ્ય રીતે પાલન થાય તે લગભગ શક્ય નથી અને કદાચ શક્ય કરવું એ સરકારના નહી પણ પ્રજાના હાથની વાત છે. પ્રજામાં જ્યા સુધી ‘સેલ્ફ ડિસીપ્લીન’ ન આવે ત્યા સુધી નાની મોટી તકલીફો રહેવાની જ. વધુમાં વૈવિધ્યતા ધરાવતા આ દેશમાં વિવિધ જાતિઓને લીધે પણ એકબીજાને નીચા દેખાડવાની ભાવના હોય છે જેને લીધે દેશમાં આંતરિક રીતે પણ ક્રાઇમ વધતો જાય છે.